Emanuel Leutze
<s>Emanuel Leutze (Schwäbisch Gmünd, 24. maja 1816. – Washington, 18. jula 1868.), američki je slikar njemačkoga porijekla.</s><s>Autor mnogih historijskih slika (George Washington prelazi rijeku Delaware) i portreta.</s><s>Freskama je oslikao dvorane u Capitolu.</s>

<s>Život i djelo</s>

<s>Leutze je kao dječak došao u Sjedinjene Američke Države 1825. god., a studirao je slikarstvo u Philadelphiji.</s><s>U dobi od 25 godina privremeno se vratio u Njemačku na studij kod Carla Friedricha Lessinga na Umjetničkoj akademiji u Düsseldorfu.</s><s>Leutze tada studira i historiju umjetnosti u Düsseldorfskoj školi.</s><s>Njegova najpoznatija slika Washington prelazi rijeku Delaware (1851.) datira iz tog vremena i sadrži impresije o krajoliku rijeke Rajne kod Kaiserwertha.</s><s>Druga verzija ove slike sada je u posjedu Metropolitan muzeja u New York-u, a prva je izgorjela tokom Drugog svjetskog rata u Kunsthalle-u u Bremenu.</s><s>Leutze je bio dugogodišnji predsjednik Udruge Düsseldorfskih umjetnika koja je 1848. dovela je do osnivanja društva likovnih umjetnika Malkasten („kutija sa slikarskim bojama”), a 1856. godine na stvaranje Deutschen Kunstgenossenschaft-a („njemačke umjetničke zadruge“).</s><s>God. 1842. odselio se u München, a od tamo u Veneciju i Rim.</s><s>God. 1845. vratio se u Düsseldorf gdje je u oktobru oženio Juliane Lottner.</s><s>Njezin portret naslikao je 1846. i 1847. (Jantarna ogrlica, Supruga s kćeri Idom).</s><s>U to vrijeme posvetio je svoje slikarstvo motivima američke historije kao što je Kolumbo pred vijećem u Salamanci, Kristofor Kolumbo na vratima samostana La Nahida, Sir Walter Raleigh i kraljica Elizabetha u šetnji (1845.) , Torquemadu postavlja kralj Ferdinand, Veleposlanstvo Židova (1846.), Puritanac, njegova kći pred slikom Začuđujuće Gospe (1847.) i Washington okuplja trupe na Monmouthu (1852.-54.).</s>

<s>Godine 1859. preselio se natrag u SAD gdje je bio zadužen za dekoriranje dvorane Kongresa i Senata u washingtonskom Capitolu historijskim freskama.</s><s>Tu je 1861. god. naslikao i monumentalnu fresku Westward the Course of Empire Takes Its Way.</s>

<s>Vanjske veze</s>

<s>Leutze na MuseumSyndicate
 Emanuel Leutze</s>

<s>Američki slikari
Slikari romantizma</s>

